open-index/open-wikipedia-markdown huggingface dataset:
Kulttuurikeskus Poleeni

**Kulttuurikeskus Poleeni** on Pieksämäen kaupungin kulttuurikeskus, jossa toimivat kaupunginkirjasto, Seutuopisto, musiikkiopisto, kulttuuri- ja liikuntatoimi, kahvila-ravintola, lipunmyynti sekä kotiseutuarkisto. Keskuksessa on suuri esiintymissali (342 paikkaa), piennäyttämö (noin 50 katsomopaikkaa), sekä kokoustiloja. Sen aulassa voidaan järjestää suuria tapahtumia.

Poleenissa voi järjestää myös teatteritunteja ja lauluharjoituksia. 

Kulttuurikeskus on valmistunut vuonna 1989. Sen suunnitteli arkkitehtitoimisto Gullichsen–Kairamo–Vormala (Kristian Gullichsen, Erkki Kairamo, Timo Vormala). Rakennus sai valmistumisvuonnaan Vuoden betonirakenne -palkinnon sekä *[[Uusi Suomi]]* -sanomalehden miljööpalkinnon.

Poleeni on nimetty paikallisen toimittaja ja opettaja Rietrikki Polénin mukaan.

Poleeni oli Suomen ensimmäisiä monia eri kulttuurilaitoksia yhdistäviä monitoimitaloja tai kulttuurikeskuksia, joita rakennettiin 1980-luvulla erityisesti Itä-Suomen kaupunkeihin. Muita olivat Mikkelin Mikaeli, Imatran Kulttuuritalo Virta sekä nykyisen Kouvolan Kouvola-talo ja Kuusankoskitalo.

Valmistuessaan Poleeni sai lehdistössä myönteisiä arvioita arkkitehtuuristaan. *Uuden Suomen* Raimo Markkanen kuvaili rakennusta syyskuussa 1989:Rakennus kääntää kadulle arvoituksellisen, sileäksi venytetyn sivun. Puistolle se avaa suuret ikkuna-aukot. Ranskalaisten parvekkeiden äärellä voi seisahtaa katsomaan järvimaisemaa tai rakennuksen omaa elämää. Kadulta saavutaan muuriaukon läpi sisäpihalle, jolta astutaan aulaan. Pääoven vastakkaisella puolella on puistonäkymien reunustama takkanurkkaus. Pitkät portaat vievät auditorion yläaulaan, toiset kirjastoon, jonka hiljaisuutta kattovalojen tasainen sarja tiivistää. Poleeni on kunnianosoitus leikkivälle ihmiselle.

Vuoden betonirakenne -tuomaristo perusteli valintaansa:Poleenissa heijastuvat niin juhlallisuus ja arvokkuus kuin kodikkuus ja leikkimieli. Se heijastaa tämän päivän julkisen rakennuksen monisärmäistä olemusta.

## Lähteet

## Aiheesta muualla
Luna (laulaja)

**Luna** (, oikealta nimeltään **Park Sun-young**, ; s. 12. elokuuta 1993 Soul, Etelä-Korea) on eteläkorealainen laulaja, tanssija ja malli sekä F(x) -yhtyeen jäsen. Hänellä on identtinen kaksoissisko sekä veli.

## Ura
Hän esiintyy usein eteläkorealaisessa ohjelmassa Star King. Vuonna 2016 Luna julkaisi myös EP:n nimeltä *Free Somebody*.

## Lähteet

## Aiheesta muualla

*
Pico de Fogo

**Pico de Fogo** on kerrostulivuori Fogon saarella Kap Verdellä. Vuoren korkeus on 2&nbsp;829 metriä merenpinnan yläpuolella. Pico de Fogo on Kap Verden korkein vuori.

Pico do Fogon kehitys alkoi noin 4,5 miljoonaa vuotta sitten ja eteni neljässä vaiheessa. Ensin muodostui merenalainen vuori, sitten kaksi muuta tulivuorta ennen kuin nykyinen kerrostulivuori syntyi. Se kohoaa Chã das Caldeiras -nimisestä painanteesta, joka on syntynyt myöhäispleistoseenikaudella tapahtuneessa suurmassa­vyöryssä. Tuolloin Monte Armarelon kilpitulivuoren huippu sortui ja vajosi mereen saaren itäosassa. Tapahtuma saattoi laukaista tuhoisan tsunamin. Kalderan halkaisija on noin 9 kilometriä, ja sen seinämät kohoavat jopa kilometrin korkeuteen. Laavavirrat ovat purkautuneet kalderasta kohti itää ja virranneet mereen.

## Aktiivisuus
Tulivuori on yhä aktiivinen ja päästää rikkihöyryä kuumien fumarolien kautta. Saarella vallitsee kostea ilmasto, mikä tekee siitä hedelmällisen. Tulivuoden viimeisin purkaus tapahtui loppuvuodesta 2014 alkuvuoteen 2015. Siitä huolimatta viljelijät kasvattavat sen mustilla rinteillä kahvia, viiniköynnöksiä ja hedelmäpuita. Purkaus sai alkunsa kraatterin juurella olevasta halkeamasta ja tuhosi kokonaan Portelan ja Bangaeiran kylät, mutta asukkaat evakuoitiin ajoissa. Purkauksessa havaittiin voimakkaita laavavirtoja, Stromboli-tyypin purkauksia, räjähdyksiä, tuhkapilviä sekä merkittäviä rikkidioksidipäästöjä. Laava peitti noin neljän neliökilometrin alueen.

### Tunnetut purkaukset
Pico de Fogo on purkautunut useita kertoja viime vuosisatoina. Tunnetut purkausajankohdat aikajärjestyksessä ovat seuraavat:

* 1500
* 1769 (huhtikuu)
* 1785 (tammikuu)
* 1799 (kesäkuu)
* 1816
* 1847 (huhtikuu)
* 1852 (helmikuu)
* 1857 (kesäkuu)
* 1909
* 1951 (kesäkuu)
* 1995 (huhtikuu)
* 2014 (marraskuu) –  2015 (helmikuu).

Fogo, Cape Verde Islands.jpg|Satelliittikuva Fogon saaresta
Pico de Fogo Krater.jpg|Kaldera


## Lähteet

## Aiheesta muualla
Mother Love (Queenin kappale)

**Mother Love** on brittiläisen Queen-yhtyeen vuonna 1995 julkaisema kappale. Se kuuluu *[[Made in Heaven]]* -albumille ja se on viimeinen Freddie Mercuryn laulama kappale. Lauluraita nauhoitettiin toukokuussa 1991, vain viisi kuukautta ennen Mercuryn kuolemaa. Kappaleen kirjoittivat yhteistyössä Mercury ja Brian May.

May on kertonut, että Innuendon äänitysten jälkeen hän työsti Mercuryn kanssa kappaletta, kunnes he pääsivät viimeiseen säkeistöön asti. Mercury sanoi, ettei pystynyt tekemään sitä silloin ja vetäytyi lepäämään, sanoen, että viimeistelee sen myöhemmin. Mutta Mercury ei koskaan enää palannut studioon. Näin ollen May lauloi viimeisen säkeistön.
Tom of Finland (elokuva)

**Tom of Finland** on vuonna 2017 ensi-iltansa saanut suomalainen elämäkertaelokuva homoeroottisesta taiteilijasta Touko Laaksosesta. Elokuvan on ohjannut Dome Karukoski, ja sen nimiroolia esittää Pekka Strang. Muita päärooleja elokuvassa esittävät Lauri Tilkanen, Jessica Grabowsky, Taisto Oksanen, Seumas Sargent, Jakob Oftebro ja Niklas Hogner.

*Tom of Finland* sai maailmanensi-iltansa Göteborgin elokuvajuhlilla 27. tammikuuta 2017, jossa se palkittiin kansainvälisen elokuvakriitikoiden liiton Fiprescin palkinnolla. Suomen-ensi-ilta oli 24. helmikuuta 2017, ja se oli avausviikonloppunsa toiseksi katsotuin elokuva 18 713 katsojalla.

## Vastaanotto

## Lähteet

## Aiheesta muualla
*
Game jam

**Game jam** eli **pelijami** on tapahtuma, jossa suunnitellaan ja kehitetään pelejä nopealla aikataululla. 

Tyypillisesti game jam kestää 24 tunnista 72 tuntiin. Game jamien osallistujat voivat olla pelialalla muutenkin vaikuttavia ohjelmoijia, pelikehittäjiä, taiteilijoita ja kirjoittajia, tai muuten vain peleistä kiinnostuneita. Yleensä osallistujat järjestäytyvät pieniin tiimeihin, jotka ryhtyvät työstämään yhtä peli-ideaa.

Game jameissa tehdään tyypillisesti digitaalisia pelejä, mutta nykyisin niissä tehdään yhä enemmän myös muita pelityyppejä, kuten lautapelejä.

Suomessa on järjestetty game jameja Finnish Game Jam ry:n (FGJ) toimesta vuodesta 2010. #FGJ 16 -tapahtuma keräsi yhteen yli 1000 osallistujaa ja järjestäjää ympäri Suomen 22:ssa eri paikassa. FGJ jakaa myös Finnish Game Jam Awards -palkintoja.

## Esimerkkejä game jam -peleistä

### Hyper Manly Rainbow Chesthair Shooter
*Hyper Manly Rainbow Chesthair Shooter* on Global Game Jamissa Kajaanissa vuonna 2012 kehitetty peli, joka perustuu tanssimaton ja kitaraohjaimen samanaikaiseen käyttöön. Pelissä on tarkoitus tuhota vastustajia yhdistelemällä eri värejä. Peliä on mahdollista pelata joko yksin tai kaksin samalla puolella.

Hyper Manly Rainbow Chesthair Shooterin kehittivät Samuli Jääskeläinen, Riku Kihlström, Juha Keinänen, Tuire Kauppinen ja Juho Vuolo. Peli voitti Finnish Game Jamin Jammer's awardin vuonna 2012. Game jamissa tehtyä peliaihiota kehitettiin myöhemmin valmiiksi peliksi. Peli on myös pelattavissa Suomen Pelimuseossa.

## Lähteet
Robyn (albumi)

**Robyn** on ruotsalaislaulaja Robynin albumi, joka julkaistiin 16. toukokuuta 2005. 

## Kappaleet
#
#
#
#
#
#
#
#
#
#
#
#
#

## Arvostelut
* Allmusic: 
* BBC: *positiivinen*
* Pitchfork Media: 8.2/10

## Lähteet
Mauno Heimo

**Mauno Aleksanterinpoika Heimo** (24. kesäkuuta 1894 Tampere – 15. maaliskuuta 1938 Kommunarka, Moskovan alue, Neuvostoliitto) oli suomalainen kommunisti, joka toimi vuosina 1928–1936 Kommunistisen internationaalin eli Kominternin toimeenpanevan komitean sihteeristön päällikkönä.

Heimo oli koulutukseltaan ylioppilas. Hän työskenteli Suomen sisällissodan aikana kansanvaltuuskunnan elintarvikeasiain osaston konttoristina ja pakeni sodan lopussa kansanvaltuuskunnan mukana Neuvosto-Venäjälle. Hän osallistui Suomen Kommunistisen Puolueen (SKP) perustamiseen Moskovassa. Heimo oli vuonna 1918 jonkin aikaa Berliinissä Neuvosto-Venäjän lähettilään Adolf Joffen avustajana ja yritti värvätä Saksaan jääneitä vasemmistolaisia suomalaisia jääkäreitä liittymään kommunisteihin. Vuosina 1918–1920 Heimo asui Ruotsissa, jossa hän toimi SKP:n Tukholman-toimiston sihteerinä ja perusti Kominternin Skandinavian-komitean yhdessä ruotsalaisen Zeth Höglundin kanssa. Heimo toimi myös Suomen punaisen kaartin Ruotsin pataljoonan asiamiehenä salanimellä *Erkki Heino*. Hänet vangittiin vuonna 1920 Norjassa hänen toimiessaan Edvard Gyllingin kuriirina, mutta hän onnistui pakenemaan ja jatkamaan maanalaista toimintaansa.

Kominternin pääsihteerinä 1920-luvun alussa toiminut Otto-Wille Kuusinen kutsui Heimon Moskovaan auttamaan häntä Kominternin pysyvän organisaation luomisessa. Heimo oli vuodesta 1922 Kominternin kansainvälisen yhteysosaston palveluksessa. Hänet nimitettiin tammikuussa 1923 Kominternin teknisen sihteeristön päälliköksi, mikä käytännössä tarkoitti, että hän hoiti Kominternin päivittäistä toimintaa Moskovassa. Vuodesta 1928 hänen nimikkeenään oli Kominternin toimeenpanevan keskuskomitean (IKKI) sihteeristön byroon päällikkö. Heimo muun muassa hankki Kominternin sihteeristölle pysyvä tilat Moskovan keskustassa. Hän vastasi vuonna 1928 Moskovassa pidetyn Kominternin kuudennen kongressin logistisista järjestelyistä. Heimo toimi 1930-luvulla myös opettajana Lenin-koulun skandinaavisella sektorilla, jota johti suomalainen Allan Wallenius. Stalinin puhdistusten alettua Heimo siirrettiin vuonna 1936 Kominternin organisaatiossa vähempiarvoiseen tehtävään Skandinavian maiden kaaderiasioiden esittelijäksi. Hänet pidätettiin heinäkuussa 1937 ja erotettiin kokonaan Kominternin palveluksesta 3. elokuuta. Hänet vangittiin uudelleen joulukuussa 1937 ja ammuttiin maaliskuussa 1938. Heimo rehabilitoitiin vuonna 1960.

## Lähteet
Otto Tief

**Otto Tief** (2. elokuuta 1889 Rapla, Viro – 5. maaliskuuta 1976 Ahja, Põlvamaa, Viro) oli virolainen poliitikko ja Viron tasavallan viimeinen pääministeri ennen kuin Viron toista neuvostomiehitystä. Hallitus ehti toimia viisi päivää.

Tief opiskeli lakia Pietarissa ja valmistui Tarton yliopistosta 1921. Hän osallistui 1916–1918 ensimmäiseen maailmansotaan ja 1918–1920 Viron itsenäisyyssotaan, jossa hän yleni kapteeniksi. Maailmansotien välisenä aikana hän toimi 12 vuotta asianajajana ja oli samalla aktiivinen politiikassa, vuosina 1926–1929 ja 1932–1934 riigikogun jäsen ja 1927 työministeri. 

Väliaikaiseksi valtionhoitajaksi ryhtynyt Jüri Uluots nimitti puna-armeijan jo lähestyessä Tallinnaa Tiefin 18. syyskuuta 1944 hallituksen johtoon, ja hallitus julisti radiossa, että Viron tasavalta on puolueeton. Neuvostoliitto miehitti Viron, ja lokakuussa 1944 neuvostoliittolaiset vangitsivat Tiefin ja muita hallituksen jäseniä, mutta osa ehti paeta Ruotsiin, kuten syöpää sairastanut Uluots, joka kuoli Tukholmassa 9. tammikuuta 1945. Valtionhoitajuus siirtyi niin ikään Ruotsiin paenneelle August Reille. Ruotsissa muodostettiin pakolaishallitus.

Ne hallituksen jäsenet jotka eivät ehtineet paeta Ruotsiin, muun muassa Tief itse, joutuivat NKVD:n käsiin ja saivat syytteen siitä, että olivat olleet kyseisen hallituksen jäseniä. Tief joutui vankileirille kymmeneksi vuodeksi. Hän kävi salaa Virossa 1955, mutta asui KGB valvonnassa pääasiassa Ukrainassa ja Latviassa..

Tiefin hallitusta pidetään merkittävänä, sillä sen ja pakolaishallituksen kautta Viron tasavallan laillinen jatkuvuus säilyi uudelleenitsenäistymiseen saakka. Tiefin hallituksen kunnioittamiseksi Virossa on määrätty 22. syyskuuta vastarinnan päiväksi (*Vastupanuvõitluse päev*).

Latvian Ainažissa, missä Tief asui kymmenen vuotta, paljastettiin vuonna 2014 hänen 125-vuotissyntymäpäivänään muistolaatta.

Tief kirjoitti myöhemmin muistelmat.

## Lähteet

## Kirjallisuutta
* Indrek Paavle: *Õiguse ja omariikluse eest: Otto Tief (1889–1976)*, elämäkerta
Oksatsoliini

**Oksatsoliini** (C3H5NO) on heterosyklinen orgaaninen yhdiste ja oksatsolin osittain tyydyttynyt johdannainen. Oksatsoliinin johdannaisilla on merkitystä muun muassa lääkkeinä ja polymeerien valmistuksessa.

## Ominaisuudet ja valmistus

Oksatsoliinilla on kolme tautomerista muotoa, jotka eroavat toisistaan kaksoissidoksen paikalla. Nämä isomeerit ovat 2-oksatsoliini, 3-oksatsoliini ja 4-oksatsoliini, joista 2-oksatsoliini on tavanomaisin. Oksatsoliini on väritöntä nestettä, jolla on amiinienkaltainen haju. 

Oksatsoliinia voidaan valmistaa kuumentamalla β-kloorietyyliformamidia emäksisessä vesi- tai alkoholiliuoksessa. Oksatsoliini johdannaisia voidaan valmistaa muun muassa aminoalkoholien ja karboksyylihappojen välisellä kondensaatioreaktiolla tai atsiridiiniamidien toisiintumisella lämmön tai happojen vaikutuksesta. Näitä johdannaisia käytetään muun muassa lääkkeinä, pinta-aktiivisina aineina ja polyamidipolymeerien valmistaimseen.

## Lähteet

## Aiheesta muualla
Talebans

**Talebans** on Antti Kokon ja Mikko Niemelän kehittämä tietokonepeli vuodelta 2001. Pelissä ohjataan yhdysvaltalaisia joukkoja, joiden on mahdollista pommittaa talibaneja Afganistanissa, mutta näin peliä ei voi voittaa.

Peli oli esillä Kielissä osana ROR-kollektiivin Utopia-näyttelyä vuonna 2001. Se oli syyskuussa 2001 esillä myös Skulpturens Husissa Tukholmassa. *[[Dagens Nyheter|Dagens Nyheterin]]* Lars Ericsson pani merkille, kuinka peli kommentoi aavemaisen tarkasti ja ennakoiden aikalaistapahtumia Afganistanissa.

## Lähteet
Muswell Hill

**Muswell Hill** on kaupunginosa Pohjois-Lontoossa, 9 kilometriä Charing Crossista ja Lontoon Citystä pohjoiseen. Se sijaitsee enimmäkseen Haringeyn kaupunkipiirin alueella, mutta aivan sen pohjoisin osa sijaitsee Barnetin puolella. Vuonna 2011 Muswell Hillissä asui vajaat 28 000 henkilöä.

Monitoimirakennus Alexandra Palace sijaitsee osittain Muswell Hillin alueella.
Skandinavia Cup 2016–2017

**Skandinavia Cup 2016–2017** on maastohiihtokilpailu Skandinavia Cupin kilpailukausi, joka alkoi 9. joulukuuta 2016 ja päättyy 5. maaliskuuta 2017. Kausi koostuu yhdeksästä osakilpailusta, jotka hiihdetään Norjan Lillehammerissa, Suomen Lahdessa ja Latvian Madonassa.

## Kilpailut

### Miehet

### Naiset

## Pisteet

### Miehet
:

### Naiset
:

## Lähteet
Nestor Blom

**Nestor Blom** (31. maaliskuuta 1889 – 16. huhtikuuta 1918 Viipuri) oli suomalainen työmies, joka sisällissodan aikana toimi punaisten Antrean rintaman varapäällikkönä. Hän kuoli huhtikuussa 1918  haavoittuneena Viipurissa, vaikka Blomin nimi esiintyy vielä sodan jälkeen lokakuussa 1918 julkaistussa etsittävien punakaartilaisten listassa. Valtiorikosasiain Tiedusteluosaston julkaiseman luettelon mukaan Blom komensi Pullilan kylään sijoitettuja joukkoja ja kuului myös varajäsenenä Helsingin punakaartin esikuntaan.

## Lähteet
Denmark Street

**Denmark Street** on katu Lontoon West Endissä lähellä St Giles in the Fieldsiä ja Tottenham Court Roadin metroasemaa. Katu luotiin 1600-luvulla ja nimettiin kuningattaren puolison, prinssi Yrjön mukaan. 1950-luvulta lähtien katu on yhdistetty brittiläiseen populaarimusiikkiin, sillä alueella on perinteisesti sijainnut äänitysstudioita ja musiikkiliikkeitä. Vuonna 2014 kadulla julkaistiin muistolaatta muistuttamaan alueen merkityksestä musiikkiteollisuudelle.

Katu oli alun perin asumiskäytössä, mutta liikkeiden osuus kasvoi merkittävästi 1800-luvulla.
The Little Mermaid (videopeli)

**The Little Mermaid** on Capcomin Nintendo Entertainment Systemille ja Game Boylle vuonna  julkaisema toimintapeli. Peli perustuu samannimiseen elokuvaan.

## Aiheesta muualla
*
Erkki Wiksten

**Erkki Uolevi Wiksten** (5. maaliskuuta 1927 Mäntsälä – 9. syyskuuta 1993 Helsinki) oli suomalainen toimitussihteeri ja päätoimittaja.

Wiksten kävi keskikoulun ja opiskeli Yhteiskunnallisessa korkeakoulussa. Wiksten oli harjoittelijana Maakansa-lehdessä 1946–1947 ja toimittajana Suomen Sosialidemokraatissa 1948–1957 vastuualueenaan uutistoimitus ja järjestöasiat. Hän oli sitten Rautatieläinen-lehden toimitussihteerinä 1957, Työn Voiman päätoimittajana 1957–1959 sekä Suomen Sosialidemokraatissa toimittajana 1959–1960 ja toimitussihteerinä vuodesta 1960 alkaen.

Erkki Wiksten oli naimisissa 1947–1953 Sirkka Syhlmanin kanssa ja vuodesta 1954 Anita Johanna Komossan kanssa.

## Teoksia
* *Sirkuskatu 3*. Kansanvalta, Helsinki 1977  (Suomen Sosialidemokraatti-lehden historiaa)
* *Kungsleden : tarinaa Norjan ja Ruotsin suurtuntureitten halki kulkevasta reitistä*. Työväen Retkeilyliiton julkaisuja. Työväen retkeilyliiton opintotoimikunta, Helsinki 1992
* *Työväen retkeilyliiton kämppäopas* ; teksti: Riitta Sairinen ; valokuvat Erkki Wiksten. Työväen retkeilyliiton julkaisu no 5. Helsinki 1994, 2. painos 1996, 3. uudistettu painos 1999

## Toimitustöitä
* *Sosialidemokraattisen lehdistön taipaleelta : Suomen sosialidemokraattisen sanomalehtimiesliiton ja T-lehdistön juhlajulkaisu* ; koonnut Erkki Wiksten ; julk. Suomen sosialidemokraattinen sanomalehtimiesliitto. Helsinki 1968
* *Töölön Vesa - kalliolle rakennettu* ; julkaisutoimikunta Runar Böhling ym. ; historiikin toim. Erkki Wiksten. Töölön Vesa, Helsinki 1981
* *Espoon eläkkeensaajat ry 20 vuotta 1964-1984* ; historiikin toim. Erkki Wiksten ; julkaisutoimikunta Yrjö Samela ym. Espoon eläkkeensaajat, Espoo 1984

## Lähteet
Pitäkää tunkkinne!

**Pitäkää tunkkinne!** () on vanhaan koomiseen tarinaan perustuva sanonta, jolla kuvataan pessimistisen ja kielteisen asenteen aiheuttamaa luopumista tavoitellusta asiasta juuri, kun se ollaan vaikeuksien jälkeen saavuttamassa.

Yhdysvaltalaisen radiokoomikon Danny Thomasin (1912–1991) tunnetuksi tekemässä tarinassa kauppamatkustajamiehen autosta puhkeaa rengas syrjäisellä, pimeällä maaseudulla, eikä autosta löydy tunkkia renkaan vaihtamiseksi. Mies lähtee kohti asutun näköistä taloa, jonka ikkunasta häämöttää valo kaukana taivaanrannassa, kysymään löytyisikö sieltä tunkkia lainaksi. Tarinan erilaisissa versioissa miehen kengät kastuvat kun on ylitettävä ojia, vaatteet repeävät tarttuessaan piikkilanka-aitaan, talon koira ajaa miestä takaa, mies liukastuu lehmänläjään ynnä muuta sellaista. Tarpoessaan kohti taloa mies alkaa epäillä, että ehkä talon väki ei haluakaan lainata tunkkiaan syystä tai toisesta, varsinkaan juuri hänelle. Joka tapauksessa miehen mieli alkaa täyttyä yhä synkemmistä ja epäilevämmistä ajatuksista talon väkeä kohtaan. Kun mies lopulta koputtaa talon ovelle, hän on jo täynnä vihaa ja turhautumista ja varma siitä, ettei häntä kukaan auta. Niinpä oven avautuessa hän vain huutaa: ”Pitäkää tunkkinne!”

Suomessa tarina ja sanonta ovat tulleet tutuiksi muun muassa television komediasarjoista *[[Kuten haluatte (televisiosarja)|Kuten haluatte]]* ja *[[Kummeli (televisiosarja)|Kummeli]]*.

## Lähteet
Larry Page (laulaja)

**Larry Page** (syntyjään **Leonard Davies**, k. 18. huhtikuuta 2024) oli brittiläinen poplaulaja ja äänitetuottaja, joka oli aktiviisena 1950- ja 1960-luvuilla. Hän otti taiteilijanimensä amerikkalaisnäyttelijä Larry Parksin mukaan. Page työskenteli muun muassa The Kinks- ja The Troggs -yhtyeiden tuottajana ja managerina, minkä lisäksi hän johti omia Page One Records- ja Penny Farthing Records -levy-yhtiöitään.

## Lähteet
Wilbur Ross

**Wilbur Ross** (s. 28. marraskuuta 1937) on yhdysvaltalainen liikemies. Hän toimii Yhdysvaltain kauppaministerinä Donald Trumpin hallituksessa. Yhdysvaltain senaatti hyväksyi Rossin nimityksen 27.2.2017 äänin 72-27.

Ross syntyi ja kasvoi New Jerseyn osavaltiossa ja hän on opiskellut Yalessa sekä Harvardissa. Ross toimi Trumpin vaalikampanjan aikana tämän talouspoliittisena neuvonantajana. Hän on hankkinut omaisuutensa sijoittamalla perinteiseen teollisuuteen kuten teräkseen, hiileen ja tekstiileihin. Hän onkin saanut lempinimekseen "konkurssien kuninkaan" sillä hän on tehnyt omaisuutensa ostamalla konkurssikypsiä yrityksiä, etenkin teollisuuden ja terästuotannon aloilta ja myynyt ne pois suurella voitolla. Lokakuussa 2016 Forbes-lehti arvioi hänen omaisuutensa arvoksi 2,5 miljardia dollaria.

## Lähteet
Iisakki Wirtanen

**Iisakki Wirtanen** (8. marraskuuta 1866 Harjavalta – 12. maaliskuuta 1918 Längelmäki) oli suomalainen kirkkoherra joka surmattiin punaisten toimesta Suomen sisällissodan aikana.

Wirtasen vanhemmat olivat tilanomistaja Juho Tulpi ja Ester Iisakintytär. Hän pääsi ylioppilaaksi 1888 Porin yksityislyseosta. Wirtanen suoritti vuonna 1892 Helsingin yliopistossa teologian erotutkinnon ja hänet vihittiin papiksi samana vuonna.

Wirtanen oli Längelmäen kirkkoherrana vuodesta 1905 alkaen.

Iisakki Wirtanen oli naimisissa vuodesta 1900 sairaanhoitaja Aina Axelina Fredrika Hellstenin kanssa.

## Lähteet
Juho Heikki Tuori

**Juho Heikki Tuori** (sukunimi vuoteen 1906 *Foudila*; 12. helmikuuta 1852 Liminka – 4. helmikuuta 1918 Loppi) oli suomalainen kirkkoherra joka surmattiin punaisten toimesta Suomen sisällissodan aikana.

## Henkilöhistoria
Tuorin vanhemmat olivat talollinen Juho Foudila ja Kaisa Greta Westman. Hän pääsi ylioppilaaksi 1872 Oulun alkeisoppilaitoksesta. Tuori suoritti vuonna 1875 Helsingin yliopistossa teologian erotutkinnon ja hänet vihittiin papiksi samana vuonna.

Tuori oli Lopella kappalaisena 1885–1890 ja kirkkoherrana vuodesta 1891 alkaen. Tuorin aikana vuonna 1887 valmistunut Lopen kirkko tuhoutui tulipalossa 1. marraskuuta 1914. Kirkolla ei ollut palon tapahtuessa vakuutusta.

Sisällissodan aikana Lopen punaiset surmasivat sairaana olleen Tuorin ampumalla hänet sänkyynsä Lopen pappilassa. Tuorin kuoleman jälkeen katsoi korkein oikeus vuonna 1922 hänen olleen yksin vastuussa vakuuttamattoman Lopen kirkon palon seurakunnalle aiheuttamasta vahingosta ja määräsi Tuorin lesken maksamaan Lopen seurakunnalle korvauksena 66&nbsp;666 markkaa.

Juho Heikki Tuori oli naimisissa 1876–1886 Anna Amanda Kerkkosen (k. 1886) kanssa ja vuodesta 1886 Edla Erika Aulénin kanssa.

## Toimitustöitä
* *Lopen pitäjä*, toimittanut Johan Henrik Foudila. Helsinki 1900, näköispainos Lopen kunnan kulttuuri- ja kirjastotoimi, Loppi 1993

## Lähteet
Mart Raud

**Mart Raud** (14. syyskuuta 1903 Aidu, Viljandimaa, Viro – 6. heinäkuuta 1980 Tallinna) oli virolainen kirjailija, jonka tuotantoon kuuluu proosateoksia, näytelmiä ja runoutta.

Raud varttui Viljandimaalla kyläkauppiaan poikana ja kävi oppikoulun Viljandissa 1918–1923. Kirjailijana toimiessaan hän asui Tartossa ja Tallinnassa. Hänen 1920-luvulla julkaisemat ensimmäiset runokokoelmat olivat romanttisen synkkiä ja melankolisia. Viron itsenäisyyden aikana Raud saavutti mainetta erityisesti proosateoksillaan, joiden toistuvana teemana on unelmien ja todellisuuden ristiriita.

Vuonna 1940 Raud liittyi sosialismin kannattajiin ja julkaisi sitten runoja Viron neuvostoelämän alkuvuosista. Sotavuosina hänestä kehittyi Jaan Kärnerin, Johannes Semperin ja Johannes Vareksen veroinen sosialistis- isänmaallinen runoilija. Poliittisista vangeista kertova *Mõõk väravas* (”Miekka portilla”, 1941) oli ensimmäinen neuvosto-Virossa julkaistu näytelmä. Sotien jälkeen Raud kirjoitti eeppistä, juonellista runoutta ja 1950-luvun lopulla pääasiassa novelleja. 1960- ja 1970-lukua pidetään hänen runoutensa parhaana kautena, jolloin hän vapautui retoriikan kahleista.

Mart Raudin poika oli lastenkirjailija Eno Raud, ja tämän lapsia ovat Rein Raud, Piret Raud ja Mihkel Raud.

## Suomennettuja runoja
;Lähde
* Balladi siniketusta (Ballaad sinirebasest): I–III, suom. Pirkko Huurto, *Purje: merirunoutta neljällä kielellä*, Helsinki: Otava 1980  
* Lunta tai räntää, suom. Eila Kivikk'aho, julkaisussa: *[[Parnasso]]* 1980; nro 8
* Mykistin sanat, suom. Eila Kivikk'aho, julkaisussa: *Parnasso* 1980; nro 8

## Lähteet
Maarit Sihvonen

**Maarit Hannele Sihvonen** (o.s. **Vähäsaari**, s. 16. helmikuuta 1961 Oulujoki) on suomalainen uransa lopettanut uimari. Hänen uransa tähtihetki oli vuoden 1984 olympialaisissa Los Angelesissa, jossa hän voitti 200 metrin sekauinnin B-finaalin. Ammatiltaan hän on fysioterapeutti, ja hän on toiminut kaksi kautta 2010-luvulla Oulun kaupunginvaltuustossa.

Maarit Vähäsaari aloitti uintiuransa Oulun Lohissa vuodesta 1973 lähtien. Hän saavutti uintiurallaan 26 SM-kultaa 50 metrin radalla ja 28 kultaa 25 metrin radalla henkilökohtaisissa uintilajeissa vuosina 1975–1985. Lisäksi hän oli viestissä SM-kultaa voittaneessa Oulun Lohien joukkueessa kolme kertaa vuosina 1976–1984. Suomen ennätyksiä syntyi uralla yli 50, joista viimeisimmät 400 metrin sekauinnissa vuonna 1983 ajalla 5.00,72 sekä seuraavana vuonna 1984 100 metrin vapaauinnissa 57,95, 100 metrin rintauinnissa 1.14,44, 200 metrin rintauinnissa 2.41,89 ja 200 metrin sekauinnissa 2.19,27. 

Kansainvälisiin arvokisoihin Sihvonen osallistui vuoden 1981 EM-kisoihin Jugoslavian Splitissä, joissa hän sijoittui alkuerissä 17:nneksi 200 metrin sekauinnissa. Hänet valittiin ainoana suomalaisena naisuimarina vuoden 1984 Los Angelesin olympialaisiin, joissa hän saavutti 200 sekauinnissa B-finaalin voiton ja samalla SE:n ajalla 2.19,27. Hän ui olympialaisissa lisäksi 100 metrin vapaauinnin ja 100 metrin rintauinnin, joissa karsiutui alkuerissä.  Kaikkiaan urheilu-ura kesti 18 vuotta.

Aktiiviuransa jälkeen hän toimi vuosina 1982–1996 Oulussa nuorten uimareiden valmentajana.

Ammatiltaan Maarit Sihvonen on fysioterapeutti. Hän on naimisissa aikanaan pikajuoksijana ja ammatiltaan hammaslääkärinä tunnetun Jukka Sihvosen kanssa. Heillä on neljä lasta. Hän on osallistunut vuodesta 2008 Oulun kunnallispolitiikkaan kolmen valtuustokauden ajan. Niistä kaksi ensimmäistä hän edusti Vihreitä syksyyn 2016 asti ja sen jälkeen Kokoomusta.

## Lähteet
Koidulankivi

**Koidulankivi** on siirtolohkare ja muistomerkki Loppijärven rannalla Lopella. Yrjö Sakari Yrjö-Koskinen omisti kiven luonaan Lopen Leppälahdessa yhdessä isänsä Johann Voldemar Jannsenin kanssa vierailleelle virolaiselle runoilijalle Lydia Koidulalle. Vuonna 1973 Loppi-seura kiinnitti kiveen Lyydia Koidulaa esittävän reliefin, jonka veisti virolainen kuvanveistäjä Juta Eskel.

## Lähteet
Avgustin

**Avgustin** (Августин) on venäläisen pop-laulaja Valeri Leontjevin kuudestoista studioalbumi. Se julkaistiin vuonna 2001.

## Kappaleet
# Avgustin (Августин)
# Bezymjannaja planeta (Безымянная планета)
# Ljublju veter (Люблю ветер)
# Parohod (Пароход)
# Po doroge b svetluju obitel (По дороге в светлую обитель)
# Jesli ty uidjoš (Если ты уйдешь)
# Sekundomer (Секундомер)
# Voltšja strast (Волчья страсть)
# Ja ne pleiboi (Я не плейбой)
# Otraženja (Отраженья)
# Zagljanite ha Gaiti (Загляните на Гаити)
# Uragan ”Sjuzanna” (Ураган «Сюзанна»)
# Ryži kot (Рыжий кот)
# Vremja (Время)
# Bananovaja respublika (Банановая республика)
# Do svidanija, Kilimandžaro (До свиданья, Килиманджаро)

## Lähteet
Olavi Riihinen

**Erkki Olavi Riihinen** (9. huhtikuuta 1930 Pielavesi – 16. toukokuuta 2022 Helsinki) oli suomalainen sosiologi, joka hoiti sosiaalipolitiikan professuuria Helsingin yliopistossa 25 vuotta (1969–1994). Hän toimi myös tiedekuntansa varadekaanina ja dekaanina.

Nuorena Riihinen oli 17-vuotiaiden Suomen mestari keihäänheitossa (1947).

Hänestä tuli ylioppilas vuonna 1950 Jyväskylän yhteislyseosta. Yliopistoajaltaan hän nimeää suunnannäyttäjikseen professorit Kustaa Vilkunan ja Heikki Wariksen, joka vaati Riihistä ryhtymään sosiaalipolitiikan tutkijaksi. Riihinen valmistui valtiotieteen maisteriksi vuonna 1956, lisensiaatiksi vuonna 1963 ja tohtoriksi Helsingin yliopistosta vuonna 1966.

Riihinen väitteli tutkielmalla *Teollistuvan yhteiskunnan alueellinen erilaistuneisuus*. Hän on kirjoittanut myös muun muassa perhepolitiikasta ja rautatieläisten liiton historiasta.

Hän toimi sosiaalipolitiikan tutkijana ja assistenttina 1956–1965, tutkijana Kalifornian yliopistossa 1967–1968 ja pro­fessorina vuodet 1969–1994.

Hän asui Helsingissä. Hänellä on vaimo ja yksi tytär.

Olavi Riihisen veli oli professori Päiviö Riihinen.

## Lähteet
* 

### Viitteet

## Kirjallisuutta
* 
*
Steven Mnuchin

**Steven Terner Mnuchin** [mə'nuːʃɪn] (s. 21. joulukuuta 1962) on yhdysvaltalainen liikemies, entinen investointipankkiiri ja poliitikko. Helmikuussa 2017 hänestä tuli Yhdysvaltain valtiovarainministeri Donald Trumpin hallitukseen Yhdysvaltain senaatin äänestettyä nimityksen puolesta äänin 53-47.

Mnuchin valmistui Yalen yliopistosta vuonna 1985, minkä jälkeen hän työskenteli investointipankki Goldman Sachsille 17 vuotta. Myös hänen isänsä oli työskennellyt yhtiössä. Mnuchin jätti yhtiön vuonna 2002, minkä jälkeen hän teki yhteistyötä Soros Fund Managementin kanssa, ennen kuin perusti lopulta oman yhtiönsä, Dune Capital Managementin.

Mnuchin vastasi Trumpin presidenttikampanjan rahoituksesta. Hän on myös perustanut elokuvatuotantoyhtiön, joka on rahoittanut muun muassa elokuvaa *[[Avatar (elokuva)|Avatar]]*.

Mnuchin on juutalainen. Hänen omaisuutensa on arvioitu olevan jopa 500 miljoonaa dollaria. 

## Lähteet

## Aiheesta muualla
Gustaf Adolf Taube

**Gustaf Adolf Taube** (9. helmikuuta 1864 Luhanka – 20. huhtikuuta 1918 Kouvola) oli suomalainen kirkkoherra, jonka punaiset surmasivat Suomen sisällissodan aikana.

Tauben vanhemmat olivat tilanomistaja Karl Johan Taube ja Amanda Gustava Weber. Hän pääsi ylioppilaaksi 1881 Jyväskylän lyseosta. Taube suoritti vuonna 1886 Helsingin yliopistossa teologian erotutkinnon, ja hänet vihittiin papiksi samana vuonna.

Taube oli Vehkalahdella kappalaisena vuodesta 1893 ja kirkkoherrana vuodesta 1910 alkaen. Hän sai myös rovastin arvonimen.

Sisällissodan aikaan Taube järjesti kirkossa puhetilaisuuksia yhdessä kappalainen Adolf Mannisen ja Haminan kirkkoherran Uuno Renvallin kanssa. Punaiset pidättivät papit maaliskuun alussa joksikin aikaa, mutta nämä pääsivät sitten vapaaksi. Taube pidätettiin uudelleen 17. huhtikuuta, ja hänet vietiin Kouvolaan yhdessä muiden pidätettyjen haminalaisten kanssa. Taube, Manninen ja Renvall ammuttiin Kouvolan veripellolla yöllä 19. – 20. huhtikuuta 1918.

Gustaf Adolf Taube oli naimisissa vuodesta 1888 Amy Alice Liliuksen kanssa.

## Teoksia
* Harjoituskokous-luku teoksessa *Pyhäkoulun käsikirja* ; Suomen ewank.-luterilaisen Pyhäkouluyhdistyksen toimittama, toimittaja Arvid Wallenius. 6. perinpohjin korj. painos Suomen evankelis-luterilainen pyhäkouluyhdistys, Helsinki 1914
* *Kristuksen ja seurakunnan puolesta*, kirj. Edvard Kilpeläinen, A. V. Leikkonen ja G. A. Taube. Kotka 1917
* *Sanan kylvöä : kokoelma pyhä- ja juhlapäiväsaarnoja : hänen jälkeensä jättämistään papereista koottu, tekijän kuvalla ja hänen kirjeittensä valaisemalla elämäkerralla varustettu*. Suomen lähetysseura, Helsinki 1921

## Suomennoksia
* Pehr Johan Harald Thorsten Örtenblad : *Ajattele luojaasi nuoruudessasi : saarnoja lapsille ja nuorisolle* ; suom. Aatto Taube. Länkelä, Jyväskylä 1898
* Henrik Müller : *Hengellisiä virvoitushetkiä : hartaus- ja pöytäpuheita 1-2* ; suom. A. Taube. Suomen lähetysseura, Oulu 1905

## Lähteet
Long Tall Sally

**Long Tall Sally** on Robert Blackwellin, Enotris Johnsonin ja Little Richardin kirjoittama rock and roll -kappale, jonka levytti ensimmäisenä Little Richard vuonna 1956. Specialty Records julkaisi kappaleen singlenä b-puolenaan ”Slippin’ and Slidin’”. Singlen molemmat puolet kuuluvat *[[Here’s Little Richard]]* -studioalbumille.

Myöhemmin kappaleesta on tehty satoja cover-versioita. Oman versionsa ovat levyttäneet muun muassa Eddie Cochran, The Beatles, Elvis Presley sekä The Kinks, jonka ensimmäinen single se samalla oli.

## Lähteet
Tom Price

**Thomas Edmunds "Tom" Price** (s. 8. lokakuuta 1954) on yhdysvaltalainen lääkäri ja republikaanipoliitikko, joka toimi Yhdysvaltain terveysministerinä vuoden 2017 helmikuusta syyskuun loppuun. Donald Trump valitsi Pricen ehdokkaakseen terveysministeriksi marraskuussa 2016 ja senaatti hyväksyi hänen nimityksensä helmikuussa 2017. Price on tunnettu Obamacareksi kutsutun presidentti Barack Obaman terveydenhoitouudistuksen arvostelijana. Vuosina 2005-2017 hän toimi Yhdysvaltain edustajainhuoneessa Georgian kuudennen kongressivaalipiirin edustajana.

Price erosi terveysministerin virasta 29. syyskuuta sen jälkeen, kun häntä oli kritisoitu yksityiskoneilla matkustamisesta.

## Lähteet

## Aiheesta muualla
Adolf Manninen

**Adolf Manninen** (18. elokuuta 1868 Jyväskylän maalaiskunta – 20. huhtikuuta 1918 Kouvola) oli suomalainen kappalainen, jonka punaiset surmasivat Suomen sisällissodan aikana.

Mannisen vanhemmat olivat maanviljelijä Adolf Manninen ja Edla Maria Salmela. Hän pääsi ylioppilaaksi 1890 Jyväskylän lyseosta. Manninen suoritti vuonna 1895 Helsingin yliopistossa teologian erotutkinnon ja hänet vihittiin papiksi samana vuonna.

Manninen oli Vehkalahdella kappalaisena vuodesta 1908 alkaen.

Sisällissodan aikaan Vehkalahden kirkkoherra Gustaf Adolf Taube järjesti kirkossa puhetilaisuuksia yhdessä kappalainen Adolf Mannisen ja Haminan kirkkoherran Uuno Renvallin kanssa. Punaiset pidättivät papit maaliskuun alussa joksikin aikaa mutta he pääsivät sitten vapaaksi. Papit pidätettiin uudelleen huhtikuussa ja heidät vietiin Kouvolaan yhdessä muiden pidätettyjen haminalaisten kanssa. Taube, Manninen ja Renvall ammuttiin Kouvolan veripellolla yöllä 19. – 20. huhtikuuta 1918.

Adolf Manninen oli naimisissa vuodesta 1894 Henrika Mankosen kanssa.

## Lähteet
Izborskin klubi

**Izborskin klubi** on asiantuntijaorganisaatio, joka tuottaa raportteja Venäjän hallituksen käyttöön. Se on kansallismielisten entisten venäläisupseerien, lehtimiesten, kirjailijoiden ja muiden kerho, joka pyrkii palauttamaan Venäjän valtion suuruuden.  Klubi ajaa Venäjän imperiumia, Suur-Venäjää. Kerho perustettiin syksyllä 2012. Izborskin klubilaiset neuvovat Venäjän presidentti Vladimir Putinia. Kerho haluaa Venäjän valtakunnan johtoon uusia voimia. Tunnettuja Izborskin klubin jäseniä ovat Aleksandr Dugin ja Aleksandr Prohanov.

## Katso myös
* Eurasianismi
* Suur-Venäjä
* Venäläinen nationalismi

## Lähteet

## Aiheesta muualla
*Изборский клуб venäjäksi
Pitkälammi (Nokia)

**Pitkälammi**  on Pirkanmaalla Nokialla sijaitseva lampi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Pitkälammi on osa Laajanojan valuma-aluetta.

## Maantietoa
Lampi on 350 metriä pitkä, 100 metriä leveä ja sen pinta-ala on 2,3 hehtaaria. Siihen ei laske luontaisia eikä kaivettuja ojia eikä sillä ole selvää laskuojaa. Sadanta ilmeisesti suotuu pohjaveden kautta muualle valuma-alueesella. Veden laskennallinen viipymä järvessä on 313 vuorokautta. Lammen rantaviivan pituus on 850 metriä ja rannat ovat pääasiassa soistunutta metsää. Lampi on autio, mutta lammen etelärantaan johtaa polkuverkoston yksi polku. Länsirannan ohittaa toinen polku.

## Vedenlaatu
Pitkälammen vedenlaatua on tutkittu vuosina 1982, 1987 ja 1990–2015. Vesi oli hapanta jo vuonna 1982 ja sitä se on edelleen. Lammen pieni valuma-alue on metsävaltaista ja karua, minkä vuoksi vesi on ruskean väristä ja humuspitoista. Lammen puskurikyky happamoitumista vastaan on heikko. Pitkälammen ravinnetaso on hieman korkeampi kuin alueen muissa järvissä. Veden ravinnepitoisuudet ovat lievästi rehevöityneen järven tasolla. Vaikka järven happitalous on tyydyttävä, jää veden talven lämpötilakerrostumisen jälkeinen kevättäyskierto vaillinaiseksi ja pohjan lähelle jää pysyvä alusvesikerros. Alusvedessä esiintyy kesäisin happikato, jolloin sedimentteihin laskeutuneet ravinteet alkavat liueta takaisin veteen. Syksyllä täyskierto onnistuu yleisesti paremmin ja silloin myös lammen pohjavesi hapettuu. Lampi soveltuu tyydyttävästi tai välttävästi virkistyskäyttöön.

## Natura 2000
Pitkäjärven vesialue ei kuulu Natura 2000 -verkostossa Nokian Kaakkurijärviin, mutta sen lounais- ja itärannat kuuluvat siihen. Natura-alueen yhtenäinen enklaavi muodostuu itäisen Heinäjärven (osa), Porrasjärven, Pienen Porrasjärven, Juottojärven, Kalliojärven ja Ruokejärven ympäristöistä ja vesialueista.

## Historiaa
Lammen nimitys oli aiemmin myös Pitkälampi. Järven lähimeneisyydessä ei ole havaittavissa mitään muutoksia.

## Lähteet
Verner Päiviö

**Otto Werner Päiviö** (sukunimi aik. *Sohlman*; 8. helmikuuta 1869 Hämeenlinna – huhti-toukokuussa 1918 Kouvola) oli suomalainen kappalainen, jonka punaiset surmasivat Suomen sisällissodan aikana.

Päiviön vanhemmat olivat seppä Matts Sohlman ja Eva Stina Kujala. Hän pääsi ylioppilaaksi yksityisesti 1893 Porin lyseosta. Päiviö suoritti vuonna 1897 Helsingin yliopistossa teologian erotutkinnon, ja hänet vihittiin papiksi samana vuonna.

Päiviö oli Luumäellä kappalaisena vuodesta 1908 alkaen.

Sisällissodan aikana Päiviö ja Luumäen kanttori Vilho Repo pidätettiin huhtikuun alussa 1918. Heidät kuljetettiin Kouvolaan yhdessä muiden Luumäellä pidätettyjen valkoisten kannattajiksi epäiltyjen kanssa. Päiviö ja Repo teloitettiin Kouvolassa huhti-toukokuussa. Päiviön ruumis löytyi 7. toukokuuta 1918.

Verner Päiviö oli naimisissa 1899–1901 Alfhild Salome Aurénin (k. 1901) kanssa ja vuodesta 1902 tämän sisaren Alma Kristina Aurénin kanssa.

## Lähteet
Rex Tillerson

**Rex Wayne Tillerson** (s. 23. maaliskuuta 1952 Wichita Falls, Texas, Yhdysvallat) on liikemies. Hän oli Yhdysvaltojen 69. ulkoministeri. Hän oli öljy-yhtiö Exxon Mobilin hallituksen puheenjohtaja ja toimitusjohtaja 2006–2016. *[[Forbes]]*-lehti arvioi hänet vuonna 2014 maailman 26. vaikutusvaltaimmaksi ihmiseksi.

Yhdysvaltain presidentiksi valittu Donald Trump ilmoitti joulukuussa 2016, että Tillerson on hänen ehdokkaansa Yhdysvaltain uudeksi ulkoministeriksi. Senaatin ulkosuhteiden valiokunta hyväksyi Tillersonin ehdokkuuden 22. tammikuuta 2017. Senaatti vahvisti hänen nimityksensä 1. helmikuuta 2017 äänin 56–43. Neljä demokraattia äänesti häntä puoltaen.

Presidentti Trump ilmoitti Tillersonin erottamisesta 13. maaliskuuta 2018 ja nimesi tiedustelupalvelu CIA:n johtajan Mike Pompeon ehdokkaakseen uudeksi ulkoministeriksi. Ero astui voimaan 31. maaliskuuta 2018. Tillerson ehti olla virassa vain runsaan vuoden, ja hän oli siten Yhdysvaltain historian lyhytaikaisimpia ulkoministereitä. Häntä on myös nimitetty yhdeksi maansa historian huonoimmista ulkoministereistä.

The Intercept -julkaisun mukaan erottamisen syy olisi ollut se, että Tillerson esti Saudi-Arabian hyökkäyksen Qatariin, mistä arabimaat suuttuivat. Osasyynä olisi ollut se Saudi-Arabian kruununprinssi Mohammed bin Salman oli tulossa vierailulle Yhdysvaltoihin.

## Lähteet
Rough Rider

__NOTOC__
**Rough Rider** on yhdysvaltalaisen outlaw country -muusikko David Allan Coen levy vuodelta 1982.

## Kappaleet
Kaikki kappaleet kirjoittanut David Allan Coe, ellei toisin mainita.
### A-puoli
#
#
#
#
#

### B-puoli
#
#
#
#
#

## Arvostelut
* Allmusic: 

## Lähteet
* ''Rough Rider'' discogs.com -sivustolla

### Viitteet
Mattis Stenshagen

**Mattis Stenshagen** (s. 13. elokuuta 1996) on norjalainen maastohiihtäjä. Hän edustaa Follebu Skiklubbia.

Stenshagen hiihti ensimmäiset maailmancupin kisansa 2.–4. joulukuuta 2016 Lillehammerissa Nordic Opening -kiertueella, jonka osakilpailuissa hän oli parhaimmillaan 24:s kymmenen kilometrin vapaan hiihtotavan kilpailussa. Kiertueen kokonaistuloksissa hän oli 31:s. Kymmenen parhaan joukkoon hän sijoittui ensimmäisen kerran oltuaan seitsemäs Planican 15 kilometrin perinteisen hiihtotavan kilpailussa tammikuussa 2018. Ensimmäisen palkintosijansa hän saavutti oltuaan kolmas Canmore 20 kilometrin perinteisen hiihtotavan yhteisläähtökilpailussa helmikuussa 2024. Kaudella 2025−2026 hän sijoittui kolmanneksi Davosin 10 kilometrin vapaan hiihtotavan kilpailussa. Tour de Skillä hän voitti Toblachin 10 kilometrin perinteisen hiihtotavan väliaikalähtökilpailun ja sijoittui toiseksi 20 kilometrin perinteisen hiihtotavan takaa-ajossa. Hän voitti loppunousuun päättyneen viimeisen etapin, 10 kilometrin vapaan hiihtotavan yhteislähtökilpailun, ja sijoittui Tour de Skin kokonaiskilpailussa toiseksi. Hän sijoittui kolmanneksi Lake Placidin 10 kilometrin perinteisen hiihtotavan väliaikalähtökilpailussa. Maailmancupin kokonaiskilpailussa hän oli neljäs ja normaalimatkojen cupissa viides.

Stenshagen oli kolmas ensimmäisessä Skandinavia Cupin osakilpailussaan, perinteisen tyylin sprintissä Lillehammerissa, 9. joulukuuta 2016. Hän on 15. joulukuuta 2025 mennessä voittanut seitsemän Skandinavia Cupin osakilpailua.

Stenshagen saavutti helmikuussa 2016 nuorten MM-kilpailuissa Râșnovissa hopeaa 15 kilometrin vapaan hiihtotavan kilpailusta ja kultaa viestistä. Hän voitti alle 23-vuotiaiden maailmanmestaruuden 15 kilometrin perinteisen hiihtotavan kilpailussa Gomsissa 2018.

## Lähteet
Juhana Oskar Levänen

**Juhana Oskar Levänen** (30. huhtikuuta 1865 Perttula – 17. huhtikuuta 1918 Somero) oli suomalainen pappi, jonka punaiset surmasivat Suomen sisällissodan aikana.

Leväsen vanhemmat olivat talollinen Matti Lundeqvist ja Maria Klemelä. Hän pääsi ylioppilaaksi 1889 Turun lyseosta. Levänen suoritti vuonna 1895 Helsingin yliopistossa teologian erotutkinnon ja hänet vihittiin papiksi samana vuonna.

Levänen oli Somerolla kappalaisena vuodesta 1898 alkaen.

Juhana Oskar Levänen oli naimisissa vuodesta 1895 Edla Genoveva Lindebergin kanssa.

## Lähteet

## Kirjallisuutta
*
Sulo Iivari Söyrinki

**Sulo Iivari Söyrinki** (4. toukokuuta 1888 Vesilahti – 9. huhtikuuta 1918 Valkeala) oli suomalainen pastori ja kansanopiston johtaja, jonka punaiset surmasivat Suomen sisällissodan aikana.

Söyringin vanhemmat olivat maanviljelijä Erland Söyrinki (ent. Kaapu) ja Marjaana Mäkelä. Hän pääsi ylioppilaaksi 1909 Tampereen reaalilyseosta. Söyrinki suoritti vuonna 1914 Helsingin yliopistossa teologian erotutkinnon ja hänet vihittiin papiksi samana vuonna.

Söyrinki oli Inkeroisten kansanopiston johtajana syksystä 1914 alkaen.

Sisällissodan aikana Söyrinki vangittiin 8. huhtikuuta 1918 Inkeroisissa yhdessä seitsemän muun henkilön kanssa. Hänen epäiltiin hankkineen aseita valkoisille. Söyrinki oli lisäksi kuulunut syyskuussa 1917 Inkeroisten suojeluskunnan perustajiin. Vangitut kuljetettiin Kouvolaan, jossa neljä heistä Söyrinki mukaan luettuna ammuttiin jo aamuyöllä seuraavana päivänä. Söyringin ruumis löytyi toukokuussa, ja hänet haudattiin Vesilahdelle.

Sulo Iivari Söyrinki oli naimisissa vuodesta 1914 Anna Johanna Varvikon (s. 1889) kanssa. Heillä oli kaksi poikaa: keuhkotautiin kuollut lääketieteen kandidaatti Viljo Aarre Ilmari Söyrinki (1916–1943) ja jatkosodassa kaatunut ylioppilas Osmo Kaleva Söyrinki (1917–1944). Kasvitieteilijä, professori ja rehtori Niilo Söyrinki oli Sulo Iivari Söyringin veli.

## Lähteet
Carl Deelsbo

**Carl Nikolaus Persson Deelsbo** (13. huhtikuuta 1892 Bollnäs – 14. toukokuuta 1990 Nacka) oli ruotsalainen taidemaalari, kuvataiteilija, graafikko ja kuvanveistäjä. Hän opiskeli Tukholman taideakatemiassa, Pariisissa, Münchenissä, Roomassa, Dresdenissä, Englannissa, Kreikassa ja Turkissa. Deelsbon taulujen aiheita olivat usein maisemat ja muotokuvat, joita hän maalasi öljyvärein. Deelsboon teoksia on nähtävillä Tukholman kansallismuseossa sekä Kööpenhaminassa, Berliinissä ja Dresdenissä.

## Lähteet
* Lexikonett Amanda, CARL Nikolaus DEELSBO
* Project Runeberg – Svenska konstnärer – Biografisk handbook, 281

### Viitteet

## Aiheesta muualla
* Svenska konstnärer, Biografisk handbok, Väbo förlag, 1987, sid 109, 
* Svenskt konstnärslexikon del II sid 46–47 Allhems Förlag, Malmö
Kantolan tapahtumapuisto

**Kantolan tapahtumapuisto** on Hämeenlinnassa Kantolan kaupunginosassa sijaitseva tapahtumapuisto. Puisto avattiin 25. toukokuuta 2015. Tapahtumapuiston pinta-ala on 9,5 hehtaaria, mikä tekee siitä Suomen suurimman tapahtumapuiston. Kantolan tapahtumapuisto sijaitsee Kantolan teollisuusalueella Vanajaveden äärellä, ja se on pääsääntöisesti tasaista nurmikenttää. 

Tapahtumapuistossa on järjestetty muun muassa konsertteja sekä erilaisia virkistystapahtumia. Kantolan tapahtumapuistossa ovat konsertoineet muun muassa australialainen rockyhtye AC/DC vuonna 2015, brittiläinen heavy metal -yhtye Iron Maiden vuonna 2016, yhdysvaltalainen rockyhtye Guns N’ Roses vuonna 2017 ja Metallica vuonna 2019.

Vuonna 2022 alueella järjestettiin myös urbaaniin musiikkiin erikoistuva Weekend-festivaali.

## Kantolan tapahtumapuiston konsertit

## Lähteet

## Aiheesta muualla
* Tapahtumapuiston verkkosivusto
Nana Akufo-Addo

**Nana Addo Dankwa Akufo-Addo** (synt. **William Addo Dankwa Akufo-Addo**, s. 29. maaliskuuta 1944 Accra, Brittiläinen Kultarannikko) on ghanalainen poliitikko, joka toimi maansa presidenttinä vuosina 2017 - 2025. Akufo-Addo sai joulukuun 2016 presidentinvaalissa 53,85 prosenttia äänistä. Hänen kilpailijansa, istuva presidentti John Dramani Mahama, sai 44,40 prosenttia äänistä. Akufo-Addo oli ehdolla myös vuosien 2008 ja 2012 presidentinvaaleissa, jotka hän hävisi. Vuonna 2020 hänet valittiin uudelle kaudelle, joka päättyi 6. tammikuuta 2025.

Nana Akufo-Addo kasvoi Accrassa, missä hänen lapsuudenkotinsa oli käytännössä maan ensimmäisen puolueen, vuonna 1947 perustetun the United Gold Coast Convention (UGCC) puoluetoimisto. Puolueen johtohahmot olivat hänen sukulaisiaan, ja Nana Akufo-Addon isä Edward Akufo-Addo toimi maan presidenttinä. Hänen äitinsä Adeline Akufo-Addo kuului ghanalaiseen kuninkaalliseen sukuun ja oli Akyem Abuakwan kuninkaan (Omanhene) Nana Ofori-Atta I:n tytär.

Akufo-Addo suoritti kauppatieteiden kanditutkinnon Ghanassa ja luki oikeustieteitä Englannissa. Hän teki lakimiehen uraa Ghanassa.

Tammikuussa 2025 Nana Akufo-Addon länsi-Ghanassa ollut patsas tuhottiin. Marraskuussa 2024 pystytetty teos herätti voimakkaan vastareaktion ja sitä pilkattiin tuolloin virassa olevan presidentin "itsensä ylistämiseksi".

## Lähteet

## Aiheesta muualla
* Nana Addo Dankwa Akufo-Addo *Precidency of Ghana*
Hämeen historia (kirjasarja)

**Hämeen historia** on kirjasarja, joka käsittelee Hämeen historiallisen maakunnan vaiheita. Kirjasarja kattaa Kanta-Hämeen ohella myös Päijät-Hämeen ja Pirkanmaan historian.

Kirjasarjaan kuuluu yhdeksän osaa, jotka kaikki on julkaissut Hämeen heimoliitto. Sarjan ensimmäinen osa ilmestyi vuonna 1955 ja viimeinen osa vuonna 1986. Ensimmäinen osa käsittelee Hämeen esihistoriaa ja keskiaikaa. Vuodet 1540–1721 on käsitellään kahdessa osassa, kuten myös vuodet 1721–1870. Ajanjakson 1870–1945 tapahtumat on jaettu kolmeen osaan ja uusimmat toisen maailmansodan jälkeiset asiat käsitellään yhdessä osassa. Kirjat ovat ilmestyneet numeroinnin mukaisessa järjestyksessä lukuun ottamatta osaa 3:2, joka on viides osa, mutta ilmestyi vasta seitsemäntenä.

Professori Eino Jutikkala ja poliitikko Jorma Tuominen kuuluivat usean osan toimituskuntaan.

Aiemmin vuonna 1931 oli ilmestynyt kolmiosainen kirjasarja Hämeen läänin historia.

## Osat
* 
* 
* 
* 
* 
* 
* 
* 
* 

## Lähteet
Taivas saa odottaa (albumi)

**Taivas saa odottaa** on Rudi-yhtyeen esikoisalbumi vuodelta 1983.

## Kappaleet
Kaikki kappaleet kirjoittanu Jussi Kettu.
### A-puoli
#
#
#
#
#

### B-puoli
#
#
#
#

## Kokoonpano
* Juha Aunola – kitara
* Jussi Kettu – kitara, laulu
* Rudi Luukkarinen – basso
* Pasi Kuusjärvi – rummut
* Guru – puhaltimet, koskettimet, taustalaulu 

## Lähteet
* ''Taivas saa odottaa'' kansalliskirjasto.finna.fi -sivustolla
Inez Leander

**Inez Katarina Leander** (1878–1969) oli ruotsalainen kuvataiteilija, graafikko ja kirjailija.

Leander opiskeli Tukholman Taideakatemiassa sekä Münchenissä ja Pariisissa. Hänen teoksiaan on esillä Ruotsin Kansallismuseossa, Tukholman Moderna Museetissa, Lundin yliopiston tiloissa, Tomelilla-museossa, Tessinin instituutissa ja Foyer Internationalissa Pariisissa. Leander maalasi laatukuvia, Lundin tuomiokirkon interiöörejä, runollisia maisemia, asetelmia sekä Martin Kockin muotokuvan. 

## Lähteet
* Inez Katarina Leander Lexikonett Amanda
*  Project Runeberg, Svenska konstnärer, Biografisk handbok, 761
* Inez Leander Ruotsin kansallismuseossa
Verneri Vähäkangas

**Verneri Vähäkangas** (s. 17. huhtikuuta 1998 Mustasaari) on uransa lopettanut suomalainen jääkiekkoilija, joka edusti SM-liigajoukkue Vaasan Sportia. Hän oli pelipaikaltaan vasen laitahyökkääjä. Vähäkangas pelasi lähinnä A-nuorissa.

## Ura
### Seuraura
Vähäkangas on Vaasan Sportin oma kasvatti. Hän oli kaudella 2013–2014 B-nuorten Mestiksessä joukkueensa paras maalintekijä 23 osumallaan. Kaudella 2014–2015 Vähäkangas pelasi polvivamman vuoksi vain kymmenen ottelua. Kaudella 2015–2016 hän oli Sportin paras pistemies ja syöttäjä tehoilla 12+21=33.

Vähäkangas pelasi kaudella 2016–2017 Sportin SM-liigajoukkueessa harjoitusotteluita. Liigadebyyttinsä hän teki 10. joulukuuta 2016 Saimaan Palloa vastaan. Vähäkangas sai ottelussa jääaikaa 10.09 minuuttia. Hän sai myös syöttöpisteen Markus Kankaanperän tekemään maaliin. Vähäkangas pelasi kauden aikana SM-liigassa kuusi runkosarjaottelua.

Kaudella 2017–2018 Vähäkangas jatkoi Sportin SM-liigaringissä, mutta hän ei pelannut kauden aikana kuitenkaan otteluakaan myöskään seuran A-nuorissa loukkaantumisen vuoksi.

### Maajoukkueura
Vähäkangas on pelannut neljä poikien maaottelua. 

## Tilastot

## Lähteet
*

### Viitteet